**Anexa 5\_Lista cheltuielilor eligibile și neeligibile**

**Cheltuieli eligibile**

Pentru valoarea totală eligibilă a proiectului se va avea în vedere pragul de **650 eur/mp suprafață desfășurată**, cu TVA inclusă, echivalent în lei, la cursul de schimb InforEuro valabil pentru luna publicării versiunii aprobate a ghidului solicitantului de finanțare, respectiv luna iulie 2023, 1 euro = 4,9638 lei. Costul de 650 eur/mp suprafață desfășurată include toate elementele componente ale valorii eligibile a proiectului: servicii, lucrări de bază și conexe, achiziții de echipamente, utilaje și dotări etc. – conform detalierii de mai jos:

|  |  |  |  |
| --- | --- | --- | --- |
| **Categorie/**  **subcategorie MySMIS[[1]](#footnote-1)** | **Denumire cheltuială eligibilă [[2]](#footnote-2)** | **Limite procentuale** | **Observații[[3]](#footnote-3)** |
| **Lucrări/**  1.2 Amenajarea terenului | Amenajarea terenului | - | Se includ cheltuielile efectuate la începutul lucrărilor pentru pregătirea amplasamentului şi care constau în demontări, dezafectări, colectare, sortare și transport la depozitele autorizate al deșeurilor rezultate, sistematizări pe verticală, drenuri/rigole/canale de scurgere, drenaje, epuismente, exclusiv cele aferente realizării lucrărilor pentru investiţia de bază. |
| **Lucrări/**  1.3 Amenajări pentru protecţia mediului şi aducerea la starea iniţială | Amenajări pentru protecţia mediului şi aducerea la starea iniţială | - | Se includ cheltuielile efectuate pentru lucrări şi acţiuni de protecţia mediului și de aducere la starea inițială, inclusiv pentru refacerea cadrului natural după terminarea lucrărilor. |
| **Lucrări/**  1.4 Cheltuieli pentru relocarea/ protecția utilităților | Cheltuieli pentru relocarea/protecția utilităților | - | Se includ cheltuielile pentru relocarea/protecţia utilităţilor: devieri reţele de utilităţi din amplasament.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  2 Cheltuieli pentru asigurarea utilităților necesare obiectivului de investiții | Cheltuieli pentru asigurarea utilităților necesare obiectivului de investiții | - | Se includ cheltuielile aferente lucrărilor pentru asigurarea cu utilităţile necesare creșterii eficienței energetice a obiectivului de investiţie, care se execută pe amplasamentul delimitat din punct de vedere juridic ca aparţinând obiectivului de investiţie, precum şi cheltuielile aferente racordării la reţelele de utilităţi, precum:   1. alimentare cu apă; 2. canalizare; 3. alimentare cu gaze naturale; 4. agent termic; 5. energie electrică; 6. telecomunicaţii; 7. alte utilităţi.   Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Servicii/**  3.1.1 Studii de teren  3.1.2 Raport privind impactul  asupra mediului  3.1.3 Alte studii de specialitate | Proiectare și asistență tehnică | Maxim 4 % din valoarea totală eligibilă | **Studii** – se includ cheltuielile pentru:   1. studii de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiție; 2. raport privind impactul asupra mediului; 3. studii de specialitate necesare în funcție de specificul investiției. |
| **Servicii/**  3.2 Documentații-suport și cheltuieli pentru obținerea de avize, acorduri și autorizații | **Documentații - suport și cheltuieli pentru obținerea de avize, acorduri și autorizații**:   1. Obţinerea/prelungirea valabilităţii certificatului de urbanism; 2. Obţinerea/prelungirea valabilităţii autorizaţiei de construire/ desfiinţare; 3. Obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telecomunicații etc.; 4. Obținerea certificatului de nomenclatură stradală și adresă; 5. Întocmirea documentaţiei, obţinerea numărului cadastral provizoriu şi înregistrarea terenului în cartea funciară; 6. Obţinerea actului administrativ al autorităţii competente pentru protecţia mediului; 7. Obţinerea avizului P.S.I.; 8. Alte avize, acorduri şi autorizaţii solicitate prin certificatul de urbanism sau autorizații de funcționare, necesare în vederea implementării în bune condiții a proiectului. |
| **Servicii/**  3.3 Expertizare tehnică | **Expertiză tehnică**: cheltuielile cu elaborarea expertizelor tehnice a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile art. 14 alin. (2) din HG 907/2016. |
| **Servicii/**  3.4 Certificarea performantei energetice și auditul energetic al clădirilor | **Certificarea performanţei energetice şi auditul energetic al clădirilor:** cheltuieli cu elaborarea rapoartelor de audit energetic și a certificatelor de performanță energetică a clădirii propuse, inclusiv certificatul de performantaţă energetică a clădirii la finalizarea lucrărilor. |
| **Servicii/**  3.5.1. Temă de proiectare  3.5.3. Studiu de fezabilitate/documentație de avizare a lucrărilor de intervenții și deviz general  3.5.4. Documentațiile tehnice necesare în vederea obținerii avizelor/acordurilor/autorizațiilor  3.5.5. Verificarea tehnică de calitate a proiectului tehnic și a detaliilor de execuție  3.5.6. Proiect tehnic și detalii de execuție | **Proiectare:** cheltuielile pentru:   1. Elaborarea documentației de avizare a lucrărilor de intervenție, proiect tehnic şi detalii de execuţie, 2. Plata verificării tehnice de calitate a proiectului tehnic şi a detaliilor de execuţie, 3. Elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie, documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament, studii specialitate, etc. 4. realizarea unei **randări 3D** a investiției, în cazul proiectelor care includ lucrări de construcții. |
| **Servicii/**  3.8.1 Asistență tehnică din partea proiectantului | **Asistență tehnică din partea proiectantului,** în cazul în care aceasta nu intră în tarifarea proiectului:   1. pe perioada de execuţie a lucrărilor; 2. pentru participarea proiectantului la fazele incluse în programul de control al lucrărilor de execuție, avizat de către Inspectoratul de Stat în Construcții. |
| 3.8.2 Dirigenție de șantier/  supervizare | **Dirigenție de șantier**: cheltuielile efectuate pentru plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii. |
| **Lucrări**  4.1 Construcții și instalații | Construcții și instalații | - | Se includ cheltuielile aferente execuţiei următoarelor obiecte cuprinse în obiectivul de investiţie:   1. cheltuieli aferente activităților de reabilitare termică a elementelor de anvelopă a clădirii; 2. cheltuieli aferente activităților de reabilitare/ modernizare/ instalare a sistemului de încălzire/a sistemului de furnizare a apei calde de consum; 3. cheltuieli aferente lucrărilor de instalare/ reabilitare/ modernizare a sistemelor de climatizare și/sau ventilare mecanică pentru asigurarea calităţii aerului interior; 4. cheltuieli aferente lucrărilor de reabilitare/modernizare a instalațiilor de iluminat in clădiri; 5. sisteme de management energetic integrat pentru clădiri și alte activități care conduc la realizarea obiectivelor proiectului; 6. sisteme de umbrire pentru sezonul cald, cu reglare manuală sau cu reglare automată inteligentă. |
| **Lucrări/**  Cheltuieli conexe investiției  de bază  **Echipamente/**  **Dotări/**  **Active corporale**  Cheltuieli conexe investiției  de bază | Cheltuieli conexe | Maxim 15% din valoarea totală eligibilă | Se includ cheltuieli aferente măsurilor conexe de tipul intervențiilor complementare necesare pentru asigurarea funcționalității investiției:   1. Repararea/construirea acoperişului tip terasă/şarpantă, inclusiv repararea sistemului de colectare a apelor meteorice de la nivelul terasei, respectiv a sistemului de colectare şi evacuare a apelor meteorice la nivelul învelitoarei tip şarpantă; 2. Demontarea instalaţiilor şi a echipamentelor montate aparent pe faţadele/terasa clădirii, precum şi montarea/ remontarea acestora după efectuarea lucrărilor de intervenţie; 3. Refacerea finisajelor interioare în zonele de intervenţie; 4. Repararea trotuarelor de protecţie, în scopul eliminării infiltraţiilor la infrastructura clădirii; 5. Repararea/înlocuirea instalaţiei de distribuţie a apei reci şi/sau a colectoarelor de canalizare menajeră şi/sau pluvială; 6. Procurarea și montarea lifturilor în cazuri justificate tehnic și funcțional fără intervenții structurale majore - traseul liftului este existent, neobstrucționat de elemente structurale; 7. Lucrări specifice din categoria lucrărilor necesare obținerii avizului ISU sau lucrări aferente cerințelor fundamentale de securitate la incendiu conform Legii nr. 10/1995 privind calitatea în construcții, republicată; 8. Reabilitarea/modernizarea instalației electrice, înlocuirea circuitelor electrice deteriorate sau subdimensionate; 9. Lucrări de înlocuire a tâmplăriei interioare, uși de acces și ferestre; 10. Construcția de anexe noi, extinderea sau modernizarea anexelor pentru poziționarea/amplasarea echipamentelor care conduc la eficiența energetică; 11. Intervenții la structura clădirii, în cazul în care acestea rezultă ca fiind necesare din raportul de expertiză tehnică al clădirii; 12. **Măsuri obligatorii în fiecare proiect**: crearea de facilităţi/adaptarea infrastructurii pentru persoanele cu dizabilităţi: rampe de acces, ascensoare, platforme mobile, sisteme de ghidaj și orientare, sisteme de avertizare luminoasă, covoare tactile etc. sau alte măsuri suplimentare de dezvoltare durabilă.   Notă: Cheltuielile conexe se pot regăsi în cadrul Devizului general pe una sau mai multe din următoarele linii: 1.4, 2. 4.1, 4.2, 4.3, 4.4, 4.5 și 4.6. |
| **Lucrări/**  4.2 Montaj utilaje, echipamente tehnologice și funcționale | Montaj utilaje, echipamente tehnologice și funcționale | - | Se cuprind cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora, respectiv:   1. cheltuieli pentru activitățile de montare a echipamentelor aferente sistemelor de ventilare centralizată cu minim 75% recuperare de căldură, în vederea asigurării calității aerului interior, soluții de ventilare naturală sau mecanică prin introducerea dispozitivelor/ fantelor/ grilelor pentru aerisirea controlată a spațiilor ocupate și evitarea apariției condensului pe elementele de anvelopă; 2. cheltuieli pentru activitățile de montare a echipamentelor aferente instalației de distribuție a agentului termic – încălzire și apă caldă de consum, din interiorul clădirii, corpuri de încălzire, inclusiv echipamente de măsurare individuală a consumurilor de energie atât pentru încălzire cât și pentru apă caldă de consum; 3. cheltuieli pentru activitățile de montare, la nivel de clădire a echipamentelor aferente sistemelor centralizate de încălzire, pompe de caldură şi/sau centrale termice cu funcționare electrică/pe gaz cu eficiență ridicată, în scopul reducerii consumurilor energetice din surse convenţionale şi a emisiilor de gaze cu efect de seră, în situația în care la nivelul localității urbane nu există sistem centralizat de termoficare; 4. cheltuieli pentru activitățile de montare a echipamentelor aferente instalației de distribuție a agentului termic - încălzire şi apă caldă de consum, prin montarea de robinete cu cap termostatic la radiatoare; 5. cheltuieli pentru activitățile de montare a echipamentelor aferente instalațiilor de iluminat pentru părțile comune, corpuri de iluminat cu LED, senzori de mișcare etc.; 6. cheltuieli pentru activitățile de montare a echipamentelor aferente sistemelor de management energetic integrat pentru clădiri; 7. cheltuieli pentru activitățile de montare a echipamentelor aferente sistemelor de umbrire pentru sezonul cald, cu reglare manuală sau cu reglare automată inteligentă;   Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  4.3 Utilaje, echipamente tehnologice și funcționale care necesită montaj | Utilaje, echipamente tehnologice și funcționale care necesită montaj | - | Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, respectiv:   1. cheltuieli pentru activitățile de achiziționare a echipamentelor aferente sistemelor de ventilare centralizată cu minim 75% recuperare de căldură, în vederea asigurării calității aerului interior, soluții de ventilare naturală sau mecanică prin introducerea dispozitivelor/ fantelor/ grilelor pentru aerisirea controlată a spațiilor ocupate și evitarea apariției condensului pe elementele de anvelopă; 2. cheltuieli pentru activitățile de achiziționare a echipamentelor aferente instalației de distribuție a agentului termic – încălzire și apă caldă de consum, din interiorul clădirii, corpuri de încălzire, inclusiv echipamente de măsurare individuală a consumurilor de energie, atât pentru încălzire, cât și pentru apă caldă; 3. cheltuieli pentru activitățile de achiziționare la nivel de clădire a echipamentelor aferente sistemelor centralizate de încălzire, pompe de caldură şi/sau centrale termice, cu funcționare electrică/pe gaz cu eficiență ridicată, în scopul reducerii consumurilor energetice din surse convenţionale şi a emisiilor de gaze cu efect de seră, în situația în care la nivelul localității urbane nu există sistem centralizat de termoficare; 4. cheltuieli pentru activitățile de achiziționare a echipamentelor aferente instalației de distribuție a agentului termic - încălzire şi apă caldă de consum, robinete cu cap termostatic la radiatoare; 5. cheltuieli pentru activitățile de achiziționare a echipamentelor aferente instalațiilor de iluminat pentru părțile comune, corpuri de iluminat cu LED, senzori de mișcare etc. 6. cheltuieli pentru activitățile de achiziționare a echipamentelor aferente sistemelor de management energetic integrat pentru clădiri; 7. cheltuieli pentru activitățile de achiziționare a echipamentelor aferente sistemelor de umbrire pentru sezonul cald, cu reglare manuală sau cu reglare automată inteligentă.   Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  4.3 Utilaje, echipamente tehnologice și funcționale care necesită montaj | Utilaje, echipamente tehnologice și funcționale care necesită montaj | Maxim 10% din valoarea totală eligibilă | Cheltuieli pentru achiziționarea și instalarea surselor regenerabile de producere de energie în măsura în care sunt concepute și dimensionate pentru părțile comune ale clădirii, de exemplu: instalații cu panouri solare fotovoltaice. |
| **Echipamente/**  **Dotări/**  **Active corporale**  4.4 Utilaje, echipamente tehnologice și funcționale care nu necesită montaj | Utilaje, echipamente tehnologice și funcționale care nu necesită montaj și echipamente de transport | - | Includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Echipamente/**  **Dotări/**  **Active corporale**  4.5 Dotări | Dotări | - | Se includ cheltuielile pentru procurarea de bunuri care, conform legii, intră în categoria mijloacelor fixe, sunt necesare implementarii proiectului şi respectă prevederile contractului de finanţare.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Cheltuieli cu active necorporale**  4.6 Active  necorporale | Active necorporale | - | Se cuprind cheltuielile cu achiziţionarea activelor necorporale: drepturi referitoare la brevete, licenţe, know-how sau cunoştinţe tehnice nebrevetate, inclusiv elemente de digitalizare în sistemele de management energetic integrat pentru clădiri, sisteme de umbrire pentru sezonul cald etc.  Activele necorporale sunt eligibile pentru calculul costurilor de investiții dacă îndeplinesc următoarele condiții:   1. trebuie să fie utilizate exclusiv în cadrul unității care primește ajutorul; 2. trebuie să fie amortizabile; 3. trebuie să fie achiziționate în condițiile pieței de la terți care nu au legături cu cumpărătorul; 4. trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum cinci ani.   Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  5.1.1 Lucrări de construcții și instalații aferente organizării de șantier | Lucrări de construcții și instalații aferente organizării de șantier | - | Includ lucrările de construcții și instalații aferente organizării de șantier. |
| **Lucrări/**  5.1.2 Cheltuieli conexe organizării de șantier | Cheltuieli conexe organizării de șantier | - | Includ cheltuielile conexe organizării de șantier. |
| **Lucrări/**  5.3 Cheltuieli diverse și  neprevăzute | Cheltuieli diverse și neprevăzute | Maxim 5% din valoarea totală eligibilă | Sunt eligibile doar dacă sunt detaliate corespunzător prin documente justificative. |
| **Cheltuieli sub formă de rate forfetare/**  Cheltuieli sub formă de rate forfetare | Costuri indirecte | Maxim 5 % din valoarea eligibilă a costurilor directe definite în conformitate cu prevederile capitolului 5.3.4 din GSF | **Comisioane, cote, taxe**:   1. Cota aferentă Inspectoratului de Stat în Construcţii pentru controlul calităţii lucrărilor de construcţii; 2. Cota pentru controlul statului în amenajarea teritoriului, urbanism şi pentru autorizarea lucrărilor de construcţii; 3. Cota aferentă Casei Sociale a Constructorilor; 4. Taxe pentru acorduri, avize conforme şi autorizaţia de construire/desfiinţare. |
| **Cheltuieli de informare și publicitate:**   1. **Cheltuieli necesare pentru realizarea activităților de comunicare și vizibilitate** menționate în GSF la capitolul 3.21 și detaliate în Manualul de identitate vizuală pentru beneficiari, obligatorii în conformitate cu prevederile contractului de finanţare. 2. **Cheltuieli aferente activităților de promovare a măsurilor de eficiență energetică:** Se cuprind cheltuieli necesare pentru realizarea activităților de promovare a măsurilor de eficiență energetică în scopul reducerii consumului de energie și a emisiilor de CO2, menționate la capitolul 5.2.2 pct. B. b) din GSF. |
| **Consultanța/Managementul** **de proiect** pentru obiectivul de investiții   1. plata serviciilor de consultanţă pentru elaborarea cererii de finanțare și a tuturor studiilor necesare întocmirii acesteia; 2. plata serviciilor de consultanţă în domeniul managementului de proiect pentru obiectivul de investiţii; 3. plata serviciilor de consultanţă/ asistenţă juridică pentru elaborarea documentaţiei de atribuire şi/sau derularea procedurilor de atribuire a contractelor de achiziţie publică, dacă este cazul. |
| **Audit financiar extern** |

**B. Cheltuieli excluse de la finanțare:**

|  |
| --- |
| * cheltuieli efectuate înainte de 01.01.2021 conform prevederilor art. 63, alin (2) din Regulamentul (UE) nr.1060/2021; |
| * cheltuielile aferente proiectelor care au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente, conform prevederilor art. 63, alin (6) din Regulamentul (UE) nr.1060/2021; |
| * cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate; |
| * cheltuielile efectuate în sprijinul relocării, conform prevederilor art. 66, alin (1) din Regulamentul (UE) nr.1060/2021; |
| * cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058; |
| * cheltuielile pentru achiziţionarea de imobile – clădiri și/sau teren; |
| * costuri operaţionale, de funcționare, de testare și întreținere a obiectivelor finanțate prin proiect; |
| * costuri administrative, salariile personalului general de administrație; chiriile și reparații ale imobilizărilor de interes general în administrație; energie, combustibil și alte consumuri similare; cheltuieli administrative gospodărești; |
| * alte cheltuieli generale de administrație; |
| * cheltuieli financiare, respectiv prime de asigurare, taxe, comisioane, rate și dobânzi aferente creditelor; |
| * cheltuielile pentru procurarea de bunuri care, conform legii, intră în categoria obiectelor de inventar; |
| * cheltuieli cu materialele consumabile; |
| * contribuția în natură; |
| * amortizarea; |
| * valoarea cheltuielilor care depășește limitele maxime așa cum sunt menționate la secțiunea A din Anexa 5\_Lista cheltuielilor eligibile și neeligibile, acolo unde sunt prevăzute limitări; |
| * cheltuielile privind achiziţia de dotări/echipamente/utilaje second-hand; |
| * taxa pe valoarea adăugată recuperabilă, cu excepţia cazului în care aceasta nu se poate recupera în temeiul legislaţiei naţionale privind TVA-ul; |
| * cheltuieli cu investițiile ce fac obiectul dublei finanțări care vizează aceleași costuri eligibile; |
| * cheltuielile aferente proiectelor care au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente, conform prevederilor art. 63, alin (6) din Regulamentul (UE) nr.1060/2021; |
| * amenzi, penalităţi, dobânzi, cheltuieli de judecată şi cheltuieli de arbitraj; |
| * cheltuieli efectuate după finalizarea etapei de implementare a proiectului, respectiv finalizarea ultimei activități a proiectului; |
| * cheltuieli care nu corespund particularităţilor/obiectivelor/activităţilor sprijinite prin Intervenția regională; |
| * cheltuielile care sunt realizate ulterior perioadei maxime de implementare, detaliate la capitolul 5.6 Durata proiectului, în cadrul căreia se pot deconta cheltuieli; |
| * cheltuielile cu achiziționarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004, indiferent de domeniul de activitate al solicitantului ori de domeniul de activitate în care se dorește realizarea investiției propuse prin proiect; |
| * cheltuieli aferente proiectelor care propun intervenții asupra clădirilor aflate în mediul rural, cu excepția zonelor de intervenție definite în SIDU, a localităților componente și a satelor aparținătoare municipiilor sau orașelor; |
| * cheltuieli aferente proiectelor care propun investiții în clădirile sociale cu funcțiune rezidențială, cu excepția centrelor de tip respiro și a centrelor rezidențiale de îngrijire și asistență pentru persoanele fără adăpost; |
| * cheltuieli aferente proiectelor care propun intervenții asupra clădirilor care sunt clasate/în curs de clasare ca monument istoric aflat în patrimoniul UNESCO, în patrimoniul cultural național, respectiv în patrimoniul cultural local din mediul urban; |
| * cheltuieli aferente proiectelor care propun schimbarea destinației clădirii în urma intervenției propuse; |
| * cheltuieli aferente proiectelor finalizate care potrivit art. 2 al Regulamentului (UE) 2021/1060), pct. 37, reprezintă proiectele care au fost încheiate în mod fizic sau implementate integral și pentru care toate plățile aferente au fost efectuate de beneficiar, iar contribuția publică relevantă a fost plătită beneficiarilor; |
| * cheltuieli aferente proiectelor care au făcut obiectul unui contract de finanțare anterior sau obiectele/obiectivele care au făcut parte din cadrul unor proiecte pentru care a fost semnat un contract de finanțare anterior, pentru care nu a fost realizată recepția finală și/sau pentru care a fost reziliat contractul de finanțare din fonduri publice; |
| * cheltuielile aferente proiectelor, inclusiv obiectelor de investiții care intră sub incidenţa ajutorului de stat definit conform prevederilor art. 107, alin. (1) din Tratatul privind funcționarea Uniunii Europene (TFUE); |
| * cheltuieli aferente proiectelor care propun intervenții doar asupra unei părți/etaj din clădire; |
| * cheltuieli aferente lucrărilor de renovare energetică prin care se propun intervenții de înlocuire a sistemelor de încălzire cu ardere pe bază de combustibili fosili solizi sau biomasă cu altele de acelasi tip, cu excepția cazului în care acestea sunt înlocuite cu sisteme de încălzire cu ardere pe bază de gaz; |
| * cheltuieli aferente lucrărilor de renovare energetică prin care se propun intervenții în înlocuirea sistemelor de încălzire cu ardere pe bază de gaz cu altele de același tip; |
| * cheltuieli aferente proiectelor care propun construcția de corpuri noi/extinderea celor existente, cu excepția anexelor necesare să adăpostească echipamentele care conduc la eficiența energetică; |
| * cheltuieli aferente proiectelor care propun lucrări de întreținere, reparații[[4]](#footnote-4) și mentenanță; |
| * cheltuieli aferente proiectelor care propun investiții în clădirile care conform reglementărilor tehnice în vigoare, sunt încadrate în clasele de risc seismic I și II; |
| * cheltuielile aferente activităților realizate în vederea desfășurării de activități economice, în scopul obținerii de venituri, prin cedarea oricăruia dintre obiecte/bunuri către o terță parte în perioada de durabilitate; |
| * cheltuieli aferente activităților de intervenție asupra construcțiilor provizorii existente sau realizarea de construcții provizorii noi; |
| * cheltuielile necesare instruirii/școlarizării personalului în vederea utilizării corecte și eficiente a utilajelor și tehnologiilor; |
| * cheltuielile aferente execuției probelor/încercărilor, prevăzute în proiect, rodajelor, expertizelor la recepție, omologărilor. |

1. Se completează categoria și subcategoria din MySMIS [↑](#footnote-ref-1)
2. Se completează cu denumirea din Devizul General aprobat prin HG 907/2016 [↑](#footnote-ref-2)
3. Se completează limitele procentuale/valorile pentru anumite cheltuieli și alte detalii specifice privind eligibilitate. Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data depunerii cererii de finanțare și ulterior la data semnării contractului de finanțare [↑](#footnote-ref-3)
4. Lucrări de reparații: reprezintă refacerea sau înlocuirea de elemente, detalii sau părți de construcții și instalații ieșite din uz, ca urmare a exploatării normale sau acțiunii agenților de mediu, conform GE 032-97-Normativ privind executarea lucrărilor de întreținere și reparații la clădiri și construcții speciale [↑](#footnote-ref-4)